ນາຍົກລັດຖະມົນຕີ ປາກິສຖານ ປົດລັດຖະບານ ແຂວງ Baluchistan (ສະໄລດ໌)
ນາຍົກລັດຖະມົນ​ຕີ Ashraf ​ໄດ້​ປົດ ​ລັດຖະບານ​ແຂວງດັ່ງກ່າວ ​ ຫລັງ​ຈາກ​ພົບ​ປະກັບ ພວກ​ປ​ະທ້ວງຊາວ Shi’ite ທີ່​ຮຽກຮ້ອງ​​ເອົາ​ການ​ປ້ອງ​ກັນ.
ນາຍົກລັດຖະມົນຕີ ປາກິສຖານ ໄດ້ປົດລັດຖະບານ ຂອງແຂວງ Baluchistan ທາງພາກຕາເວັນຕົກສຽງໃຕ້ຂອງປະເທດ ໃນ ຕອນເຊົ້າ ວັນຈັນມື້ນີ້ ຫລັງຈາກໄດ້ພົບປະກັນກັບ ພວກປະທ້ວງ ຊາວ Shi’ite ທີ່ຮຽກຮ້ອງເອົາການປ້ອງກັນ ລຸນຫລັງມີການໂຈມ ຕີ ທີ່ສັງຫານສະມາຊິກຄອບຄົວຂອງພວກເຂົາເຈົ້າ ເກືອບ 100 ຄົນ ອາທິດແລ້ວນີ້ ໃນການຖະແຫລງຜ່ານທາງໂທລະພາບ ຈາກເມືອງຫລວງ Quetta ຂອງແຂວງ ນາຍົກລັດຖະມົນຕີ Raja Pervez Ashraf ໄດ້ສະແດງ ຄວາມເສົ້າສະລົດໃຈຢ່າງເລິກເຊິ່ງກ່ຽວ ກັບຂອງການສັງຫານດັ່ງກ່າວ ແລະເວົ້າວ່າ ທ່ານຈະສັບຊ້ອນ ພວກເຈົ້າໜ້າທີ່ທ້ອງຖິ່ນ ທີ່ປະຊາຄົມກຸ່ມນ້ອຍ Shi’ite Hazara ກ່າວຫາວ່າ ຈໍານວນນຶ່ງ ໄດ້ຍຸຍົງໃຫ້ມີການກໍ່ຄວາມຮຸນແຮງຕໍ່ເຂົາເຈົ້ານັ້ນ ທ່ານ Ashraf ກ່າວຕໍ່ປະເທດວ່າ ທ່ານໄດ້ມອບໝາຍອໍານາດຕໍາຫລວດ ໃຫ້ແກ່ໜ່ວຍ ກໍາລັງພິເສດເຄິ່ງທະຫານໃນເຂດນັ້ນ ແລະໃຫ້ຄໍາໝັ້ນສັນຍາວ່າ ເຂົາເຈົ້າຈະເລີ້ມປະຕິ ບັດງານ ຕ້ານກຸ່ມຈັດຕັ້ງຂອງພວກຫົວຕໍ່ສູ້ທີ່ຜິດກົດໝາຍ ທີ່ຢູ່ເບື້ອງຫລັງການໂຈມຕີຊາວ Shi’ite ນັ້ນ ໃນໄລຍະສາມວັນທີ່ຜ່ານມາ ຊາວ Shi’ite ຫລາຍພັນຄົນໄດ້ພາກັນ ຕັນຖະໜົນໃຫຍ່ໃນເມືອງ Quetta ດ້ວຍຫີບສົບຫລາຍສິບຫີບ ຊຶ່ງເປັນຊາກສົບຂອງຍາດຕິພີ່ນ້ອງຂອງເຂົາເຈົ້າ ທີ່ຖືກສັງຫານໃນການວາງລະເບີດສອງຄັ້ງໃສ່ຮ້ານຫລີ້ນ billiard ແຫ່ງນຶ່ງ ໃນວັນພະຫັດ ອາທິດແລ້ວນີ້ ການປະຕິເສດບໍ່ຍອມນໍາເອົາສົບຄົນຕາຍໄປຝັງແມ່ນເປັນການປະທ້ວງທີ່ຮ້າຍແຮງທີ່ສຸດ ໃນສັງຄົມຊາວມຸສລິມ ຊຶ່ງຕາມປົກກະຕິແລ້ວ ສົບຄົນຕາຍຕ້ອງນໍາເອົາໄປຝັງ ພາຍໃນບໍ່ເທົ່າໃດຊົ່ວໂມງຫລັງຈາກເສຍຊີວິດ ທ່ານ Ashraf ໄດ້ພົບປະໃນຕອນແລງ ວັນອາທິດ ກັບຄອບຄົບຂອງຊາວ Shi’ite ທີ່ຢືນເຝົ້າຫີບສົບພີ່ນ້ອງຂອງເຂົາເຈົ້າ ຫລັງຈາກຄໍາປະກາດໜ້ອຍນຶ່ງ ພວກປະທ້ວງໄດ້ພາກັນຍົກເລີກການປະທ້ວງ ແລະຕົກ ລົງນໍາເອົາສົບຜູ້ເຄາະຮ້າຍໄປຝັງ ການໂຈມຕີ ທີ່ ກຸ່ມກໍ່ການຮ້າຍ Sunni Lashkar-e -Jhangvi ອ້າງເອົາຄວາມຮັບຜິດຊອບນັ້ນ ໄດ້ສັງຫານ ຢ່າງໜ້ອຍ 92 ຄົນ ກຸ່ມດັ່ງກ່າວເປັນພັນທະມິດກັບກຸ່ມ al-Qaida ແລະ ທາລິບານ ໃນປາກິສຖານ